Na osnovu Odluke o raspisivanju Konkursa za izbor i imenovanje dva kandidata na poziciju člana Nadzornog odbora Javnog preduzeća „Radio-televizija Bosansko-podrinjskog kantona“ d.o.o Goražde, broj 12/14 od 26.2.2014. godine, Skupština Javnog preduzeća „Radio-televizija Bosansko-podrinjskog kantona“ d.o.o Goražde **ponovo** **raspisuje:**

**KONKURS**

**za izbor i imenovanje kandidata na poziciju član Nadzornog odbora JP RTVBPK d.o.o Goražde**

Oglašava se pozicija:

* **Član Nadzornog odbora iz reda zaposlenika JP RTVBPK,d.o.o 1 kandidat**

**Opis pozicije:**

Nadzorni odbor obavlja poslove od značaja za djelatnost kojima se bavi Javno preduzeće „RTV BPK“ Goražde, d.o.o. a koje se sastoje od:

* Priprema etički kodeks i predlaže ga Skupštini JP RTV BPK Goražde;
* Priprema statut, poslovnike i predlaže ih Skupštini JP RTV BPK Goražde;
* Imenuje i razriješava članove uprave sukladno postupcima utvrđenim u Statutu JP RTV BPK Goražde;
* Vrši izbor kandidata odbora za reviziju i podnosi prijedlog za njegovo imenovanje Skupštini JP RTV BPK Goražde;
* Razmatra i nadzire postupak javnih nabavki i nadzire njihovo provođenje;
* Daje mišljenje Skupštini JP RTV BPK Goražde o prijedlogu uprave za raspodjelu dobiti;
* Daje ovlaštenja za aktivnosti koje su na temelju odredaba Zakona o javnim poduzećima;
* Na prijedlog glavnog i odgovornog urednika utvrđuje programsku politiku JP RTV BPK Goražde i usvaja programske sheme;
* Vrši druge poslove utvrđene Zakonom i Statutom JP RTV BPK Goražde;
* Imenuje i razriješava glavnog i odgovornog urednika;
* Donosi opći akt o emitiranju ekonomsko-propagandnog programa i naplate pretplate;
* Odobrava nabavku dodatnih programskih usluga;
* Odlučuje o izboru logotipa JP RTV BPK Goražde;

Izbor i imenovanje člana Nadzornog odbora vrši se za mandatni period u trajanju od 4 (četiri) godine.

Naknadu za predsjednika i članove Nadzornog odbora određuje Skupština društva.

Kandidat za izbor i imenovanje člana Nadzornog odbora mora ispunjavati slijedeće opšte uslove:

1. da je državljanin BiH (Dokaz: Novi obrazac uvjerenja);
2. da je stariji od 18 godina (Dokaz: Novi obrazac izvoda);
3. da nije otpuštan iz državne službe kao rezultat disciplinske mjere na bilo kojem nivou u BiH (bilo na nivou države ili entiteta) u periodu najmanje 3 (tri) godine prije objavljivanja upražnjene pozicije (Dokaz:Izjava kandidata potpisana i ovjerena od strane općinskog nadležnog organa);
4. da se na njega ne odnosi član IX stav 1. Ustava BiH (Dokaz: Izjava kandidata potpisana i ovjerena od strane općinskog organa);
5. da nije osuđivan za krivično djelo ili privredni prestup niti se protiv njega vodi krivični postupak (Dokaz: Uvjerenje iz općinskog i kantonalnog suda);
6. da mu pravosnažnom presudom suda nije zabranjeno obavljanje aktivnosti za poziciju za koju aplicira (Dokaz: Uvjerenje nadležnog suda);
7. da nije izabrani zvaničnik,nosilac sudske ili izvršne funkcije ili savjetnik zvaničnicima i nosiocima izvršnih funkcija (Dokaz: Izjava potpisana i ovjerena od strane općinskog nadležnog organa);
8. da nije u funkciji u političkoj stranci u smislu člana 5. Zakona o ministarskim,vladinim i drugim imenovanjima (Dokaz: Potpisana izjava kandidata i ovjerena od strane nadležnog općinskog organa);
9. da nije direktor, član Uprave, predsjednik ili član Nadzornog odbora ili Odbora za reviziju u drugom privrednom društvu (Dokaz: Izjava kandidata potpisana i ovjerena od strane nadležnog općinskog organa);
10. da nije u sukobu interesa u ličnom i profesionalnom odnosu sa Društvom u kom aplicira na poziciju predsjednika odnosno člana Nadzornog odbora.

Dokumenti kojima se dokazuje ispunjavanje opštih uslova ne mogu biti stariji od 6 (šest) mjeseci.

Pored navedenih opštih uslova kandidat koji se prijavljuje na Konkurs mora ispunjavati i slijedeće posebne uslove:

* VII stepen složenosti zanimanja VSS, završen fakultet društvenog ili tehničkog smjera;
* najmanje jedna godine radnog staža u struci.

Prilikom procjene kvalifikacije i iskustva kandidata kao posebni uslovi uzimaju se u obzir i slijedeći kriteriji:

* stručne, iskustvene, komunikacijske i organizacijske sposobnosti za obavljanje poslova Nadzornog odbora;
* sposobnost tumačenja primjene Zakona i drugih propisa,a naročito iz djelatnosti Društva;
* prilagodljivost timskom radu i sposobnost za savjesno i odgovorno obavljanje pozicije za koju se kandidira;
* sposobnost odlučnog i nepristrasnog donošenja odluka;
* preporuka poslodavca.

U vezi posebnih uslova kandidati trebaju priložiti:

- dokaz o stručnoj spremi (univerzitetska diploma,ovjerena kopija);

- dokaz o radnom iskustvu (potvrda poslodavca kod kojeg je zaposlen kandidat)

Kandidat je dužan uz Prijavu na Konkurs, koja sadrži kraću biografiju, adresu, kontakt telefon priložiti originalne dokumente ili ovjerene kopije dokumenata koji su dokaz za ispunjavanje opštih i posebnih uslova traženih konkursom.

Oglas će biti objavljen na: službenoj web stranici Vlade BPK Goražde [www.bpkg.gov.ba](http://www.bpkg.gov.ba), službenoj web stranici JP RTVBPK Goražde [www.rtvbpk.com](http://www.rtvbpk.com/), oglasnoj ploči JP RTVBPK Goražde kao i u programu RTVBPK Goražde.

Prijave na konkurs dostaviti na adresu: JP RTVBPK Goražde, d.o.o., Zaima Imamovića 2, Goražde – 73 000, sa naznakom «Prijava na konkurs za izbor i imenovanje člana Nadzornog odbora JP RTVBPK Goražde iz reda zaposlenika JP RTVBPK Goražde – NE OTVARAJ».

Rok za podnošenje prijava je 15 dana od dana objavljivanja.

Nepotpune i neblagovremene prijave neće se uzeti u razmatranje.

Konačno imenovanje člana Nadzornog odbora izvršit će Skupština Javnog preduzeća „Radio televizija Bosansko-podrinjskog kantona Goražde” d.o.o., uz saglasnost Vlade BPK-a Goražde.

*Skupština JP RTVBPK Goražde* PREDSJEDNIK

*Broj: 13/14* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Goražde, 26.2.2014.god. Emir Mušanović